18/12/2015 | Administración LocalMunicipal
Cabana de Bergantiños
Bases reguladoras subvencións concurrencia competitiva

Estas normas teñen por obxecto establecer os criterios e os procedementos para a concesión de subvencións municipais do Concello de Cabana de Bergantiños, para a prestación de servizos ou a realización de actividades que complementen ou suplan os atribuídos á competencia municipal ou que, en xeral, contribúan ó fomento dos intereses peculiares do municipio. Os principios ós que se suxeitarán os procedementos de outorgamento de subvencións son os seguintes: publicidade, transparencia, concorrencia, obxectividade, igualdade e non discriminación, eficacia, eficiencia, voluntariedade e non vinculación para futuras subvencións. A concesión das subvencións previstas nas presentes bases tramitarase en réxime de concorrencia competitiva, mediante tramitación anticipada, tal e como se define na Base 41 das de Execución do Orzamento, de xeito que a concesión das axudas condiciónase a existencia de crédito no exercicio 2016, e as axudas dirixiranse a gasto realizado no exercicio 2015. -Lei 38/2003, de 17 de novembro, Xeral de Subvencións. - R. D. 887/2006, de 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións. - Artigo 25 da Lei 7/1985, de 2 de abril, Reguladora das Bases do Réxime Local. - Artigo 294 da Lei 5/1997, do 22 de xullo, de Administración Local. - Artigo 40.2 do Texto Refundido da Lei Reguladora das Facendas Locais, R. D. Lexislativo 2/2004, de 5 de marzo. -Base nº 41 da Execución do Presuposto. - Lei da Comunidade Autónoma de Galicia 9/2007, de 13 de xuño, de subvencións de Galicia. - Reglamento da Lei 9/2007 de 13 de xuño, de subvencións de Galicia. A presente convocatoria ten por obxecto o establecemento de axudas económicas para colaborar na financiación de actividades que os seus destinatarios realizasen durante o ano 2015 nas actividades seguintes: - Promoción de actividades culturais. - Promoción de actividades culturais de carácter formativo dirixidas aos alumnos de centros educativos ( actividades extraescolares organizadas polas ANPAS e centros educativos públicos) - Promoción de actividades deportivas. - Promoción de actividades culturais e deportivas de carácter veciñal, relacionadas con festas patronais e outras actividades lúdico-festivas. O gasto derivado das subvencións outorgadas por actuacións recollidas neste apartado imputarase ás partidas 334/480.00 e 341/480.00 do Orzamento Xeral do Concello de Cabana de Bergantiños para o ano 2016, comprometéndonos a consignar un total de 20.000 euros; 13.000 na aplicación orzamentaria 334/480 00 e 7.000 € na aplicación orzamentaria 341/480 00. A concesión das ditas axudas queda condicionada a existencia de crédito adecuado e suficiente no exercicio 2016. Serán actividades subvencionables ó abeiro das presentes Bases aquelas que levadas a cabo no período comprendido entre o 1 de xaneiro e o 31 de decembro de 2015. Non se subvencionarán investimentos reais, sendo o obxecto das subvencións reguladas nestas Bases a colaboración nos gastos de organización, adquisición de material funxible e desenvolvemento de actividades concretas e prestación de servizos, directamente relacionados cas actividades desenvolvidas. Así, tampouco teñen a consideración de subvencionables os gastos de mantemento ordinario (teléfono, luz, auga, gas.). Por outra banda, non poden ser obxecto de subvención aquelas actividades suxeitas a un Convenio de Colaboración co Concello, nin as que recibisen outro tipo de aportación municipal. Tampouco serán gastos subvencionables as cantidades satisfeitas ó Concello de Cabana de Bergantiños polo uso das súas instalacións deportivas ou culturais. O importe das axudas en ningún caso poderá ser de tal contía que, illadamente ou en concorrencia con outras subvencións ou axudas doutros organismos públicos ou privados, supere o custo da actividade subvencionada. Poderán ser beneficiarios das subvencións previstas nas presentes Bases persoas ou entidades públicas ou privadas xurídicamente constituídas, así como as agrupacións de persoas físicas e xurídicas sen personalidade xurídica constituídas para a consecución dos fins sinalados coma subvencionables, que cumprindo o sinalado no artigo 13 da Lei 38/2003, reúnan ademáis as seguintes condicións: a) Carecer de fins de lucro. b) Desenvolver as súas actividades no termo municipal. c) Non ter pendente de xustificar ningunha subvención concedida polo Concello de Cabana de Bergantiños, salvo que se lle concedese excepcionalmente prórroga ou ben tivese desistido de forma motivada e por escrito. d) Non estar incursas en ningunha causa de incompatibilidade ou prohibición das mencionadas no artigo 13 da Lei 38/2003. e) Estar inscritas no Rexistro Municipal de Asociacións do Concello de Cabana de Bergantiños, ou ter solicitada a inscripción na data de petición da subvención (quedando neste caso condicionada a concesión da subvención á efectiva inscripción no Rexistro). Exceptúasen deste requisito os colexios municipais e as agrupacións sen personalidade xurídica. f) Ter entre outros fins a realización das actividades obxecto da subvención. g) Encontrarse ó corrente das obrigas tributarias co Concello de Cabana de Bergantiños, e con calquera outra administración. Neste sentido deberá acreditar no momento da solicitude, que se encontra ó corrente no cumprimento das súas obrigas tributarias (Facenda Autonômica e Estatal) e fronte á Seguridade Social, mediante unha declaración xurada asinada polo representante, facéndose responsable da mesma, sen prexuízo da súa posterior acreditación mediante certificación unida á xustificación.4.1.- Prazo: As solicitudes deberán presentarse no prazo dun mes, a partir do día seguinte ó da publicación do anuncio de exposición das Bases no BOP.4.2.- Lugar: Rexistro Xeral do Concello de Cabana de Bergantiños.4.3.- Documentación que se deberá acompañar: 1. Modelos normalizados que se facilitarán polo Concello, asinada polo presidente da Entidade, ou por quen teña conferida a delegación, e acompañada de fotocopia do DNI. O importe da subvención municipal a conceder será como máximo do 100% do custo total da actividade: -anexo 1: solicitude e declaracións -anexo 2: declaración doutras axudas -anexo 3: acordo de nomeamento de representante (entidades con personalidade xurídica) -anexo 5: memoria de actividades realizadas. -anexo 6: orzamento detallado.2. No caso de agrupacións sen personalidade xurídica (como as Comisións de Festexos), sustituirase o anexo 3 polo anexo 4 (declaración dos membros que compoñen a comisión de festas e nomeamento de persoa física para solicitude de subvención e cobramento da mesma). Ademais, deberán constar copias compulsadas do DNI de cada un deles.3. Copia compulsada do CIF da Entidade (excepto para o caso das entidades do apartado 2). Toda vez que o gasto a financiar é gasto xa realizado no exercicio 2015, xunto coa documentación da solicitude poderá presentarse a documentación correspondente a xustificación e que se especifica na base nº 8, neste suposto poderá omitirse o anexo 5, toda vez o seu contido virá determinado polo anexo 7. No caso de que fosen apreciados defectos de forma ou documentación incompleta, requerirase a corrección ou rectificación no prazo de dez días, arquivándose o expediente sen mais trámites de non efectuarse a mesma. Organo instructor.- Rematado o prazo de presentación de solicitudes, procederase polo técnico de cultura do Concello, a efectuar unha comparación ós efectos de establecer unha prelación entre as mesmas, de acordo cos criterios de valoración fixados nestas bases. As actividades a realizar polo instructor comprenderán as relacionadas no artigo 24.3 da Lei 38/2003. Comisión de valoración.- Procederá á vista do informe do técnico de cultura, á elaboración do informe no que se concrete o resultado da evaluación efectuada, segundo os criterios previstos nas presentes bases. En base ao informe da comisión de valoración e a vista do expediente, o órgano instructor formulará proposta de resolución provisional/ definitiva debidamente motivada, actuando conformes se determina no artigo 24.4, 24.5 e 24.6 da Lei 38/2003. A proposta deberá conter a relación de solicitantes para os que se propón a subvención, a súa contía e os criterios de valoración que den lugar á proposta, así como que os propostos como beneficiarios cumpren os requisitos establecidos nas bases para acceder a ditas axudas. A Comisión de Valoración de Subvencións terá a seguinte composición: Alcalde-Presidente do Concello, ou membro da Corporación en quen delegue Concelleira de Cultura e Deportes Concelleiro de Obras e Servizos Actuará como Secretario o da corporación ou funcionario en quen delegue. A Comisión de valoración poderá recabar a axuda que estime oportuna dos servicios municipais para a valoración das peticións de subvencións. Posteriormente, o expediente e a proposta de resolución, pasará á Intervención Municipal para que realice a fiscalización da mesma. Organo concedente.- A vista destes informes e da proposta de resolución, a Alcaldía mediante resolución, acordará o reparto definitivo das subvencións. Os criterios de valoración para motivar a concesión serán os seguintes: 1.- Interese xeral das actividades a desenvolver, máximo 15 puntos.2.- Número de beneficiados directa ou indirectamente afectados polas actividades, máximo 15 puntos.3.- Carácter periódico ou permanente das actividades a desenvolver, máximo 10 puntos.4.- O grao de coordinación e complementariedade cos programas desenvolvidos por este Concello, máximo 10 puntos. A resolución da concesión será notificada ó interesado no prazo de tres meses, unha vez expirado o prazo de presentación de solicitudes. O outorgamento das subvencións notificarase ós interesados dacordo co establecido nos artigos 58 e 59 da Lei 30/1992. A resolución da concesión farase pública, como mínimo, mediante exposición pública no taboleiro de anuncios municipal durante un prazo dun mes. Do mesmo xeito e dacordo co sinalado no artigo 15.2. c) da Lei 9/2007 publicarase no BOP as subvencións concedidas cando seu importe individual sexa superior a 3.000 euros. A falta de resolución expresa producirá efectos desestimatorios, e contra a desestimación expresa ou presunta poderán formularse os recursos que procedan. Tendo en conta que a obtención concorrente de subvencións doutras Entidades públicas ou privadas en ningún caso poderá superar o custo da actividade, de ser así, este feito daría lugar a unha modificación da resolución da concesión. Os beneficiarios das subvencións terán que aterse ás seguintes obrigas: 1. Cumprir o obxectivo, e ter realizado a actividade ou adoptado o comportamento que fundamenta a concesión da axuda dacordo coa memoria presentada.2. Someterse ás actuacións de comprobación e control financiero que poidan realizar os órganos de control competentes, aportando, para elo, canta informamción lles sexa requerida.3. Facer constar, naquelas actividades subvencionadas que así o permitan, que as mesmas contan con subvención do Concello de Cabana de Bergantiños, coa expresión “colaborou o Concello de Cabana de Bergantiños”, e/ou dar publicidade mediante cartéis anunciadores da subvención outorgada nas sedes das entidades.4. Comunicar ó Concello a obtención doutras subvencións de calquera entidade pública ou privada.5. Xustificar o gasto realizado no prazo de 15 días hábiles a contar dende a notificación da resolución de concesión das ditas axudas dacordo co previsto nas presentes Bases.6. Facilitar canta información sexa requerida polo Concello, polo Tribunal de Contas ou a Intervención municipal. A xustificación que será baixo a responsabilidade do declarante, farase coa presentación no Rexistro de Entrada do Concello, no prazo antes indicado ( 15 días hábiles a contar a partir da notificación da resolución de concesión), de non ser presentado xunto coa solicitude da axuda), no modelo normalizado que se facilitará no Concello (anexo 7), que recollerá unha memoria das actividades desenvolvidas e unha relación de ingresos e gastos totais obtidos, ó que se unirá a seguinte documentación: - Certificación, no que se indiquen as subvencións concedidas á Entidade para a realización das actividades subvencionadas. - Certificación que acredite o cumprimento da finalidade da subvención mediante a realización das actividades para a que foi concedida. - Facturas xustificativas. As facturas deberán conter, como mínimo, os seguintes requisitos: • Nome, razón social e NIF ou CIF de quen emite a factura. • Desglose do IVE ou imposto correspondente; no caso de exención, deberá facerse constar expresamente na factura. • Nome, enderezo e NIF ou CIF do beneficiario da subvención, debendo estar extendidos ó nome da Entidade ou, no seu caso, ó do Presidente- representante da agrupación sen personalidade xurídica. • Descripción, polo miudo, do servicio prestado. • Número de factura, data e lugar de emisión e denominación de “factura”. Únicamente serán subvencionables os que respondan de manera indubidable á natureza da actividade subvencionada e se realicen no prazo establecido. -Certificado ou declaración emitidos por Facenda Tributaria Estatal e Autonómica e Seguridade Social de que a entidade ou beneficiario (representante, no caso de comisións de festas) está ó corrente das súas obrigas tributarias. -Fotografía do cartel e/ou publicidade testemuñando a concesión da subvención. -Certificado orixinal do nº de conta bancaria titularidade do beneficiario/presidente-representante da agrupación ser personalidade xurídica. O pagamento da subvención concedida farase efectivo unha vez xustificados totalmente os gastos realizados. No caso de que a documentación xustificativa fose incorrecta ou insuficiente, darase un prazo de dez días hábiles para a súa corrección, que de non presentarse iniciarase o expediente de anulación do correspondente compromiso. Corresponderá ó Alcalde, previo informe de revisión da documentación efectuada polo Técnico de Cultura e de fiscalización da Intervención a aprobación da xustificación presentada polo beneficiarios e a ordenación do pago. O importe da subvención reducirase proporcionalmente ós gastos non xustificados correctamente. O incumprimento parcial ou total das condicións establecidas posto de manifesto coa xustificación, a desviación da subvención para actividades ou conceptos non estimados no proceso de tramitación e resolución, o incumprimento da obriga de xustificación, a duplicidade de subvencións para un mesmo programa, sempre que non sexan complementarias, constituirán causa determinante para a revocación da subvención concedida, coa conseguinte devolución dos créditos obtidos. Igualmente, o falseamento ou ocultación dos datos esixidos nas correspondentes convocatorias, dará lugar á cancelación da subvención e á obriga do reintegro das cantidades recibidas. As cantidades a reintegrar terán a consideración de créditos de dereito público, resultando de aplicación para a súa cobranza o previsto no Regulamento Xeral de Recadación. En materia de infraccións e sancións estarase ó disposto no Título IV da Lei 38/2003, Xeral de Subvencións, así como no RD 887/2006, polo que se aproba o Regulamento da Lei 38/2008 Xeral de Subvencións. Para o non previsto nestas bases será de aplicación o disposto na Lei 38/2003, de 17 de novembro, Xeral de Subvencións; RD 887/2006, do 21 de xullo, polo que se aproba o Regulamento da Lei Xeral de Subvención; Lei 9/2007, do 13 de xuño, de subvencións de Galicia; Decreto 11/2009, do 8 de xaneiro, polo que se aproba o regulamento da Lei 9/2007 de subvencións de Galicia. Así mesmo será de aplicación o establecido na Base 40ª e seguintes das de Execución do Orzamento Xeral do Concello de Cabana de Bergantiños para o ano 2015, na que de fai constar a posibilidade da tramitación anticipada. Cabana de Bergantiños, 3 de decembro de 2015 O alcalde José Muiño Domínguez